Ég vil þakka ritstjórum Vesturlands fyrir að gefa mér tækifæri til þess að setja nokkrar línur í blaðið sem kemur út á Sjómannadaginn . Vil ég nota tækifærið og senda sjómönnum bestu óskir í tilefni dagsins . Það má með sanni segja að það gefi á bátinn hjá okkur Íslendingum um þessar mundir . Það er því ríkari ástæða til þess en nokkru sinni fyrr að við tryggjum hagsmuni okkar inná við og útá við með því að treysta á trúverðuga stefnu Sjálfstæðisflokkksins í málefnum þjóðarinnar . Í áttatíu ár hefur Sjáfstæðisflokkurinn átt samleið með þjóðinni . Flokkurinn hefur ekki skipt um kennitölu líkt og vinstri flokkarnir gerðu eftir að hugmyndafræðin sem þeir reistu allt sitt á hrundi til grunna með Sovétinu og Framsókn riðaði til falls með SÍS .